Na temelju članka 54. st. 1. Zakona o ustanovama ( NN 76/93, 29/97, 47/99, 35/08), članka 98. i st. 3 Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 i 7/17), Pravilnika o izmjeni Pravilnika o kriterijima za izricanje pedagoških mjera (NN 3/17) te članka 54. Statuta Osnovne škole Veliki Bukovec, Školski odbor Osnovne škole Veliki Bukovec, uz prethodnu suglasnost Varaždinske županije KLASA:012-03/17-01/28 URBROJ:2186/1-02/1-17-27 od 22. ožujka 2017. godine, na sjednici održanoj 9. svibnja 2017.godine donosi

**IZMJENE I DOPUNE STATUTA**

**OSNOVNE ŠKOLE VELIKI BUKOVEC**

 Članak 1.

U članku 103. stavak 4. briše se.

 Članak 2.

Članak 159.b mijenja se i glasi:

„ ( 1.) Pedagoška mjera izriče se i zbog neopravdanih izostanka s nastave.

 ( 2.) Izostanak s nastave, u slučaju pravodobnog zahtjeva roditelja, može odobriti:

* učitelj/nastavnik za izostanak tijekom nastavnog dana,
* razrednik za izostanak do tri ( pojedinačna ili uzastopna ) radna dana,
* ravnatelj za izostanak do sedam ( uzastopnih ) radnih dana,
* učiteljsko/ nastavničko vijeće za izostanak do petnaest ( uzastopnih) radnih dana.

( 3.) Roditelj može, više puta godišnje opravdati izostanak svog djeteta u trajanju do tri radna dana, a za koje nije pravodobno podnesen zahtjev za odobrenje sukladno stavku 2. ovog članka.

( 4.) Opravdanost izostanka s nastave zbog zdravstvenog razloga u trajanju duljem od tri radna dana uzastopno dokazuje se liječničkom potvrdom.

( 5. ) Izostanak učenika s nastave može se opravdati i odgovarajućom potvrdom nadležne

institucije, ustanove ili druge nadležne fizičke ili pravne osobe ( Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo) uključujući i e-potvrdu o narudžbi za pregled u zdravstvenoj ustanovi.

( 6. ) Neopravdanim izostankom smatra se izostanak koji nije odobren ili opravdan sukladno

odredbama stavaka 2., 3., 4. i 5. ovog članka.“

Članak 3.

Članak 211.a briše se.

Članak 4.

Članak 211.b briše se.

Izmjene i dopune Statuta Osnovne škole Veliki Bukovec stupaju na snagu osmog dana od objave na oglasnoj ploči Škole.

KLASA: 012-03/17-01/1

URBROJ: 2186-140-07-17-2

U Velikom Bukovcu, 9.5.2017.

 Predsjednica Školskog odbora:

 Verica Šehić

Izmjene i dopune ovog Statuta objavljene su na oglasnoj ploči škole 10.5.2017. godine i stupaju na snagu 18.5.2017. godine.

 Ravnateljica OŠ Veliki Bukovec:

 Željka Marković-Bilić